ขออนุญาตเกริ่นก่อนครับว่าแฟนผมเคยกินยาคุมยี่ห้อพรีมแบบ21เม็ดเมื่อ2-3ปีที่แล้วครับตอนนั้นเธอกินเพื่อนลดสิวอย่างเดียวครับ เธอบอกว่าว่าเมนเธอจะมาหลังจากกินคุมหมดแผงแล้วเป็นปกติ แต่ปัจจุบันเธอกลับมากินยี่ห้อเดิมอีกครั้งเมื่อวันที่1เดือนเมษาที่ผ่านมาแล้วก็มีอะไรกันในช่วงวันที่1-8บางครั้งผมใส่ถุงยางบางครั้งไม่ใส่หลังจากวันที่8เป็นต้นไปก็ไม่ได้มีอะไรกันเลยครับ จนยาคุมหมดแผงไปผ่านไปอาทิตย์นึงแล้วเมนก็ยังไม่มา(ปกติแฟนผมเป็นคนมีประจำเดือนค่อนข้างตรงครับประมาณช่วงกลางๆเดือนวันที่15-18)เลยลองซื้อที่ตรวจครรภ์มาตรวจก็ไม่ท้อง เธอเลยหยุดกินยาคุมต่อจากแผงแรกแล้วหลังจากนั้นก็ผ่านไปอีกจนถึงวันนี้ครับวันที่15เดือนพฤษภา เมนแฟนผมพึ่งกลับมา ผมเลยลองหาข้อมูลเบื้องต้นในอินเตอร์้เน็ตดูก็ไม่เจอเคสที่แฟนผมเป็นเลยครับ อยากสอบถามว่า 1.ปกติเคยกินยาคุมแล้วเมนมาปกติทำไมกลับมากินยี่ห่อเดิมอีกครั้งเมนถึงไม่มาภายในวันที่22-28ตามที่ควรจะเป็นครับ 2.สาเหตุแบบนี้เกิดจากอะไรได้บ้างครับ แฟนผมมีโรคประจำตัวเป็นเลือดจางด้วย(แต่เธอเป็นมานานมากแล้วครับ)มันมีส่วนเกี่ยวข้องอะไรกันหรือเปล่าครับ ขอบมากครับ
สวัสดีค่ะ ยาคุมกำเนิดแบบแผงรายเดือนไม่ว่าจะเป็นแบบ 21 24 หรือ 28 เม็ดนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้ากินยาคุมต่อเนื่องตลอด โอกาสตั้งครรภ์มีน้อยมาก การที่ประจำเดือนไม่มาตอนยาหมดแผง อาจเกิดจากผนังมดลูกที่บางลงจากการกินยา กรณีนี้แนะนำให้ยืนยันการตั้งครรภ์ ถ้าไม่ตั้งครรภ์จริงๆก็ให้เริ่มยาคุมแผงใหม่ต่อไปได้เลยไม่ต้องรอให้ประจำเดือนมาส่วนเรื่องโรคประจำตัวโลหิตจางนั้นอาจจะเกี่ยวกับการทำให้ประจำเดือนไม่มา หรือมาไม่สม่ำเสมอใดๆได้น้อย